Vier liefde met Robbie Wessels | Netwerk24
Vier liefde met Robbie Wessels
Robbie Wessels tree Sondag 16 Februarie die eerste keer by die Oude Libertas-amfiteater op.
Wessels sal sy sielvolle kant, wat hom oor die jare 'n groot gunsteling onder Afrikaanse aanhangers gemaak het, in sy vertoning ten toon stel.
"Oorspronklik, humoristies, diep" is die drie woorde waarmee Robbie Wessels se werk beskryf kan word.
Hy en Bok van Blerk het in 2018 kragte saamgespan vir die duet "Die Sluise van die hemel".
Wessels verras die land keer op keer met sy talent as sanger en liedjieskrywer. Sy album My vissermanvriend se pa het 120 000 verkope aangeteken.
Wessels se vertoning by die Oude Libertas-amfiteater begin om 18:30. Besoekers kan ook hul geliefdes met 'n piekniek en 'n romantiese middag onder die ou bome voor die konsert bederf. Kaartjies kos R250 met 'n spesiale aanbod vir alle studente: Toon jou studentekaart by die kaartjieskantoor en kwalifiseer vir 'n gratis piekniek-graskaartjie, beskikbaar van 16:00 op 16 Februarie.
Bespreek deur Computicket of by 021 809 7380.
Vyf gelukkige Eikestadnuus-lesers staan 'n kans om dubbelkaartjies vir die vertoning van Robbie Wessels te wen.
Om in te skryf, noem jou gunsteling- Robbie Wessels-liefdesliedjie en stuur jou antwoord na: theatre@oudelibertas.co.za teen Saterdag 15 Februarie om 13:00.